text: ড. এম এ ওয়াজেদ মিয়া টেক্সটাইল ইঞ্জিনিয়ারিং কলেজ বাংলাদেশের রংপুর জেলার পীরগঞ্জ উপজেলায় অবস্থিত একটি স্নাতক পর্যায়ের সরকারি প্রকৌশল কলেজ। এটি বাংলাদেশ বস্ত্র অধিদপ্তর কর্তৃক পরিচালিত এবং বাংলাদেশ টেক্সটাইল বিশ্ববিদ্যালয়ের অধিভুক্ত। কলেজটি ২০১৮-২০১৯ শিক্ষাবর্ষ থেকে এর যাত্রা শুরু করে।
  
  অবস্থান 
  রংপুর জেলার পীরগঞ্জ উপজেলা থেকে ১৯ কিঃমিঃ পশ্চিমে এবং দিনাজপুর জেলার বিরামপুর উপজেলা থেকে ১৮ কিঃমিঃ পূর্বদিকে খরস্রোতা করোতায়া নদীর কোল ঘেষে গড়ে উঠেছে ড. এম এ ওয়াজেদ মিয়া টেক্সটাইল ইঞ্জিনিয়ারিং কলেজ।
  
  ইতিহাস
  বাংলাদেশ সরকারের প্রধানমন্ত্রী শেখ হাসিনার স্বামী ও বিশিষ্ট পরমাণুবিজ্ঞানী ডক্টর এম এ ওয়াজেদ মিয়ার নামে ২০১৮ সালে এই কলেজটির উদ্বোধন করেন প্রধানমন্ত্রী শেখ হাসিনা। ২০১৯ সালে ১ম ব্যাচের ১২০ জন শিক্ষার্থী নিয়ে যাত্রা শুরু করে কলেজটি ।
  
  ক্যাম্পাস
  একাডেমীক ভবনঃ ৭ তলা বিশিষ্ট একটি একাডেমীক ভবন যার প্রতি তলায় রয়েছে প্রায় ৮ টি করে শ্রেণীকক্ষ।
  
  ল্যাবসুবিধাঃ ডমটেক ল্যাবে বিভিন্ন যন্ত্র আছে যা অভিজ্ঞ শিক্ষক মণ্ডলী দ্বারা পরিচালিত করা হয় । কম্পিউটার ল্যাবে প্রায় ৬০টির মত কম্পিউটার আছে।
  
  ল্যাবসমূহ
  
   কম্পিউটার ল্যাব
   কটন স্পিনিং ল্যাব
   উইভিং ল্যাব
   টেস্টিং ল্যাব
   প্রকৌশল ল্যাব
   মেকানিক্যাল ল্যাব
   ওয়েট প্রসেসিং ল্যাব
   নিটিং ল্যাব
   এ্যাপারেল ল্যাব
   পদার্থবিজ্ঞান ল্যাব
   রসায়ন ল্যাব
   গার্মেন্টস ল্যাব
  
  কলেজের গ্রন্থাগার: ডমটেক লাইব্রেরীতে রয়েছে বিশাল সংখ্যক বইয়ের সমাহার।
  
  আবাসিক হলঃ ডমটেক ক্যাম্পাসের সকল ছাত্র ছাত্রীর জন্য রয়েছে আবাসিক হলের ব্যবস্থা।
  
  এছাড়াও সব মিলিয়ে কলেজটিতে আছে:
  
   একাডেমিক ভবন
   মিলনায়তন
   গ্রন্থাগার ভবন
   অধ্যক্ষের বাস ভবন
   অফিসার্স ডরমিটরি
   শিক্ষকদের কোয়ার্টার
   স্টাফ কোয়ার্টার
   পাওয়ার প্ল্যান্ট
   স্পিনিং শেড
   ডাইং শেড
   উইভিং শেড
   ছাত্রদের হল
   ছাত্রীদের হল
  
  বিভাগসমূহ
  
  প্রতি বছর প্রতিযোগিতামূলক ভর্তি পরীক্ষার মাধ্যমে মোট ৪টি বিভাগে ১২০ আসনে শিক্ষার্থীদের ভর্তির সুযোগ দেয়া হয়।
  
   ওয়েট প্রোসেস প্রকৌশল - ৩০ জন
   অ্যাপারেল প্রকৌশল - ৩০ জন
   ফেব্রিক প্রকৌশল - ৩০ জন
   ইয়ার্ন প্রকৌশল - ৩০ জন
  
  তথ্যসূত্র
  
  বিষয়শ্রেণী:রংপুরে শিক্ষা
  বিষয়শ্রেণী:বাংলাদেশে টেক্সটাইল শিক্ষা
  বিষয়শ্রেণী:২০১৮-এ বাংলাদেশে প্রতিষ্ঠিত
  বিষয়শ্রেণী:২০১৮-এ প্রতিষ্ঠিত শিক্ষা প্রতিষ্ঠান
title: ড. এম এ ওয়াজেদ মিয়া টেক্সটাইল ইঞ্জিনিয়ারিং কলেজ